stanford-oval/wikipedia huggingface dataset:
Ekerön
Maantietoa

Ekerön sijaitsee Mälarenin itäosassa ja sen muodostuu kolmesta muinoin erillisestä saaresta Munsönistä, Kärsönistä ja Ekerönistä. Alueen kunta Ekerö on saanut nimensä aikaisemmasta Ekerönin pitäjästä (socken) ja Ekerönillä tarkoitetaan nykyään yleensä koko saarta. Tästä huolimatta saaren sisällä käytetään samalla seutujen nimityksinä aikaisempien saarien nimiä. Saaren pituus on 26,2 kilometriä ja leveys on 4,9 kilometriä. Kapeimmillaan se on keskikohdastaan 640 metriä. Sen pohjoisosa Munsön sijaitsee itäpuolisen Färingsön ja läntisen Adelsönin välissä, sen eteläosa Ekerön jää pohjoispuolisen Färingsönin ja Mälarenin etelärannan väliin (Södertälje ja Tukholma). Färingsönin puolella sijaitsee pitkä ja kapea salmi Långtarmen, Adelsönin puolella sijaitsee Hovgårdsfjärden ja pohjoisessa kapea Svinsundet, eteläisestä mantereesta sen erottaa Vårbyfjärden, Rödstenfjärden ja Kyrkfjärden sekä saari Helgö. Helgö voidaan myös sisällyttää umpeen kasvaneen salmensa ja tieyhteytensä takia emäsaareensa. Långtarmenin kaakkoispää yhtyy idässä sijaitsevaan Fiskarfjärdeniin kapean Tappströmin kautta. Tappströmin takana sijaitsee Lovönin saaren niemi Lindö. Tappströmin ylittää Tukholmasta tuleva länsväg 261 Tappströmin siltaa pitkin. Lounaassa päin, Adelsönin ja mantereen välissä, aukeaa eräs Mälarenin suuria järvenselkiä Södra Björkfjärden, jossa sijaitsee myös tunnettu Björkön viikinkisaari. Ekerönin pinta-ala on 6 765 hehtaaria eli 67,7 neliökilometriä .
Saaren asukasluku oli vuoden 2018 vaaleissa 14 613, mikä on 54 % Ekerönin kunnassa vakituisesti asuvasta väestöstä. Pääosa väestöstä asuttaa Ekerönin kaakkoispään Ekerössä. Muita asuinalueita sijaitsee Sundbyssä, Helgöllä, Ekebyssä ja Söderbyssä. Kaakkoisrannasta liikennöi mantereelle autolossi ja Tappströmin sillalta pääsee Lovöniin ja sieltä edelleen Tukholmaan. Maantie kulkee kapean saaren päästä päähän. Luoteispäässä tie kääntyy Adelsönin vastarannalle, josta tiereitti jatkuu lauttalaiturista lossina Adelsöniin.
Silta Lovönistä Ekeröniin
Ekerön keskustaa
Älvnäs
Laskettelurinne
Ekebyhovseken
Ilmakuva Munsönin pohjoispuolelta
Luontoarvoja

Saaren koillispuolen rantaa seuraa lähes yhtenäinen harjujakso, jota kutsutaan Uppsalan harjuksi (ruots. Uppsalaåsen). Harju sijaitsee aivan rannan tuntumassa ja se kasvaa pääosin metsää. Harjujen soraa on hyödynnetty jo pitkiä aikoja, jonka seurauksena harju on jo monin paikoin kaivettu tasaiseksi. Harjujakson puolivälissä sijaitsee suuri suppa Gropen ja harjun pohjoispäässä onaksi hiekkakuoppaan kertyneestä vedestä muodostunutta lampea Laxsjön ja Blå lagunen . Niitä käytetään yleisesti uimiseen. Saaren geologiasta tunnetaan yleisesti punainen hiekkakivi, joka pilkistää näkyviin saaren avokalliopaljastumista. Sen kivilaatu on arkoosihiekkakiveä ja sen kaupallisena nimenä käytetään Ruotsissa mälarsandsten.
Historiaa

Ekerön on muodostunut kolmesta aikoinaan erillisestä saaresta. Maankohoamisen seurauksena Mälarenin vedenpinta on alentunut ja saarten väliset salmet ovat ensin madaltuneet ja sitten kasvaneet umpeen. Nykyään ne ovat maatuneet jokapäiväiseen käyttöön. Vielä 1920-luvulla soudettiin veneellä Munsönin ja Kärsönin välisessä salmessa. Ekerön saari kuului aiemmin Södermanlandiin, mutta Kustaa Vaasa liitti sen Upplandiin. Saaren vanha nimi on ollut Asknäs, mikä oli etelärannassa sijainneen kartanon nimi. Kartanon viereen rakennettiin 1100-luvulla kirkko, jonka takia Mälarenin salmen sitä osaa alettiin kutsua Kyrkfjärdeniksi.
Viikinkiaikana Ekerön itäpuolelta pystyi purjehtimaan Kärsönin kohdalla Långtarmenista Hovgårdfjärdeniin. Myöhemmin salmi mataloitui ja paikalle kaivettiin vetotaival nimeltään Kärsödraget. Veneen vetäminen oli mieluisampaa kuin koko Ekerönin saaren kiertäminen. Vetotaipaleen paikka tiedetään, mutta se ei ole ollut enää käytössä.
Munseönissä on sijainnut keskiajalla suurtila, joka on vanhojen asiakirjojen mukaan ollut arkkipiispan hallinnassa jo vuodesta 1185. Sen alaisuudessa hallittiin seudulla muita arkkipiispalle kuuluneita Mälarenin saariston ja ympäristön maatiloja.
Ekerön kirkko
Skytteholmin kartano
Adelsönin lossi Munsönissä
Aiheesta muualla

Kuvia tai muita tiedostoja aiheesta Ekerön Wikimedia Commonsissa
Kuvia tai muita tiedostoja aiheesta Munsön Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäiset artikkelit: sv:Ekerön & sv:Munsön  & sv:Kärsön, Långtarmen
Käännös suomeksi
Erik Frisk

Karl Erik Vilhelm Frisk (29. heinäkuuta 1893 Vaasa – 1. tammikuuta 1982) oli suomalainen ruotsin kielellä kirjoittanut kirjailija.
Friskin vanhemmat olivat räätälimestari Karl Valentin Frisk ja Maria Amanda Wikman. Hän pääsi ylioppilaaksi 1916 ja toimi sittemmin lehtimiehenä. Frisk asui Kangasalla.
Teoksia

Kapten Martins sju dagar : roman. Schildt, Helsingfors 1929
Force India VJM04

| Force India VJM04 |
| --- | --- |
 Nico Hülkenberg Malesian GP:n harjoituksissa.
Talli:   Force India
Suunnittelija(t):   Andrew Green
Kuljettajat:  14.  Adrian Sutil 15.  Paul di Resta
Testikuljettajat:   Nico Hülkenberg
Teknisiä tietoja
Renkaat:  P Pirelli
Polttoaine:  Mobil 1
Jarrut:  AP Racing
Runko:  hiilikuitumonokokki
Moottori:  vapaasti hengittävä Mercedes-Benz FO 108Y 2,4 l 90° V8
Voimansiirto:  McLaren 7-vaihteinen puoliautomaattinen pituussuuntainen vaihdelaatikko
Kilpailuhistoria
Debyytti:  Australian GP 2011
Kilpailuja:  19
Voittoja:  0
Paalupaikkoja:  0
Nopeimpia kierroksia:  0
Palkintosijoja:  0
MM-pisteitä:  69
Valmistajien maailmanmestaruuksia:  0
Kuljettajien maailmanmestaruuksia:  0
Force India VJM04 on Formula 1 -auto, jota Force India -talli käytti kaudella 2011. Auto julkistettiin internetin kautta 8. helmikuuta 2011. Talli käytti edellisen kauden tapaan Mercedes-Benzin moottoreita sekä McLarenin vaihdelaatikkoa. VJM04-autolla ajoivat saksalainen Adrian Sutil ja brittiläinen Paul di Resta. Testikuljettajana toimi Nico Hülkenberg, joka pääsi ajamaan neljätoista kertaa perjantain ensimmäisissä harjoituksissa.
Formula 1 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2011 | Force India | Mercedes | P |  | AUS | MAL | CHN | TUR | ESP | MON | CAN | EUR | GBR | GER | HUN | BEL | ITA | SIN | JPN | KOR | IND | ABU | BRA | 69 | 6. |
| 2011 | Force India | Mercedes | P |  Adrian Sutil | 9 | 11 | 15 | 13 | 13 | 7 | Kesk. | 9 | 11 | 6 | 14 | 7 | Kesk. | 8 | 11 | 11 | 9 | 8 | 6 | 69 | 6. |
| 2011 | Force India | Mercedes | P |  Paul di Resta | 10 | 10 | 11 | Kesk. | 12 | 12 | 18† | 14 | 15 | 13 | 7 | 11 | 8 | 6 | 12 | 10 | 13 | 9 | 8 | 69 | 6. |
| 2011 | Force India | Mercedes | P |  Nico Hülkenberg | TD | TD | TD | TD | TD |  | TD | TD | TD | TD | TD | TD | TD |  | TD |  |  |  | TD | 69 | 6. |
Aiheesta muualla

Kuvia tai muita tiedostoja aiheesta Force India VJM04 Wikimedia Commonsissa
Autot, jotka kilpailivat Formula 1 -kaudella 2011
Red Bull RB7
McLaren MP4-26
Ferrari 150° Italia
Mercedes MGP W02
Renault R31
Williams FW33
Force India VJM04
Sauber C30
Scuderia Toro Rosso STR6
Lotus T128
Hispania F111
Virgin MVR-02
Getty

getty on Unix-järjestelmissä perinteisesti käytetty ohjelma, joka mahdollistaa kirjautumisen järjestelmään.
getty ajetaan tietokoneen konsolilla tai se yhdistetään sarjaporttiin, johon on kytketty pääte. getty lukee näppäimistöltä käyttäjän kirjoittaman käyttäjätunnuksen ja käynnistää login-ohjelman, joka lukee salasanan, autentikoi käyttäjän ja käynnistää istunnon.
gettyn käynnistää tyypillisesti init asetustiedostonsa (/etc/inittab) mukaisesti.
getty-ohjelmasta on kehitetty erityisesti Linux-järjestelmiin useita versiota. agetty (alternative getty), joka ei tarvitse erityisiä asetuksia, getty_ps-paketin getty, joka on monipuolisemmin säädettävissä, mgetty, joka on suunnattu modeemiyhteyksille.
Lisäksi on lukuisia minimaalisia, kevyitä getty-ohjelmia, joista on karsitty tarpeettomana sarjaportin ohjaus pelkästään Linux-konsolille ajettavaksi: mingetty Red Hat-sukuisissa järjestelmissä, fbgetty, fgetty ja rungetty.
Linuxissa gettyjä käynnistetään tyypillisesti kuusi kappaletta järjestelmän virtuaalikonsoleille.
Solariksessa getty ja login -ohjelmat on korvattu ttymon-ohjelmalla.
Linux-järjestelmissä sen toiminnallisuuden hoitaa systemd, paitsi sarjaporttiin kytketyn gettyn.
Esa Lehikoinen

Esa Lehikoinen voi tarkoittaa seuraavia henkilöitä
Esa Lehikoinen, ornitologi ja lintukirjailija
Esa Lehikoinen, jääkiekkopuolustaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Esa Lehikoinen”, voi hakea sivunnimihaulla, laajalla sivunnimihaulla tai tekstihaulla.
Ever-Frost

| ”Ever-Frost” Sentenced |
| --- | --- | --- |

Singlen tiedot
 Albumilta: The Funeral Album
 Äänitetty : Finnvox Studios, Tonebox Studios, talvi 2004
 Julkaistu: 27. huhtikuuta 2005
 Formaatti: CDS
 Tuottaja(t): Hiili Hiilesmaa
 Tyylilaji: goottimetalli
 Kesto: 03.59
 Levy-yhtiö: Century Media
Listasijoitukset
  Suomen virallinen lista: 1.
Sentencedin muut singlet
| ”Routasydän” 2003 | ”Ever-Frost” 2005 | ”The Glow of 1000 Suns” 2008 |
Ever-Frost on suomalaisen goottimetalli -yhtye Sentencedin neljäs single. Se julkaistiin 27. huhtikuuta 2005 levymerkillä Century Media Records.
Kappale ylsi Suomen virallisen listan ensimmäiselle sijalle.
Kappaleet

Ever-Frost – 03.59 (single edit)
Despair-Ridden Hearts – 03.41
Kokoonpano

Ville Laihiala – laulu
Miika Tenkula – soolokitara
Sami Lopakka – rytmikitara
Sami Kukkohovi – basso
Vesa Ranta – rummut
Fysostigmiini

| --- | --- |

Fysostigmiini
Systemaattinen (IUPAC) nimi
(3aR,8aS)- 1,3a,8-trimetyyli- 1H,2H,3H,3aH,8H,8aH- pyrrolo [2,3-b] indoli-5-yyli N-metyylikarbamaatti
Tunnisteet
CAS-numero: 57-47-6
ATC-koodi: S01EB05
PubChem CID: 5983
DrugBank: APRD00406
Kemialliset tiedot
Kaava: C15H21N3O2 
Moolimassa: 275,346 g/mol
SMILES: Etsi tietokannasta: eMolecules, PubChem
Farmakokineettiset tiedot
Hyötyosuus:  ?
Metabolia:  ?
Puoliintumisaika:  ?
Ekskreetio:  ?
Terapeuttiset näkökohdat
Raskauskategoria:  C(US) 
Reseptiluokitus:  ?-only(US) 
Antotapa: I.V, I.M, silmätippa
Fysostigmiini eli eseriini (Antilirium, Eserine Salicylate) on ohimenevästi vaikuttava antikoliiniesteraasi, jota käytetään glaukooman hoitoon. Lääkettä annetaan silmätippoina, jolloin tulee estää systeeminen imeytyminen painamalla kyynelkanavat tukkoon. Suomessa on ohimenevästi vaikuttavista antikoliiniesteraaseista käytössä lisäksi neostigmiini ja distigmiini.
Fysostigmiiniä saadaan Länsi-Afrikassa esiintyvän kalabarpavun siemenistä, mutta lääkkeenä käytettävä fysostigmiini on muiden antikoliiniesteraasin tavoin synteettisesti valmistettua. Aine eristettiin vuonna 1864 ja syntetisoitiin 1935. Kalabarpapuja käytettiin Calabarin noitaoikeudenkäynneissä, ja yli sadan syytetyn todettiin kuolleen vuodessa kalabaruutteen nauttimisesta.
Aiheesta muualla

ChemSpider: Fysostigmiini (5763)
ChEMBL: Fysostigmiini (CHEMBL94)
UNII: Fysostigmiini (9U1VM840SP)
Kyoto Encyclopedia of Genes and Genomes (KEGG): Physostigmine (englanniksi)
Frances Fisher

Frances Fisher vuonna 2014.
Frances Fisher (s. 11. toukokuuta 1952 Milford on Sea, Hampshire, Englanti) on brittiläissyntyinen yhdysvaltalainen näyttelijä, joka on esiintynyt muun muassa elokuvissa Armoton, Titanic ja Puhallettu 60 sekunnissa. Titanicissa hän esitti Kate Winsletin esittämän Rose DeWitt Bukaterin äitiä.
Fisherillä on tytär, Francesca Ruth Fisher-Eastwood, näyttelijä Clint Eastwoodin kanssa.
Aiheesta muualla

Frances Fisher Internet Movie Databasessa. (englanniksi)
Force India VJM01

| Force India VJM01 |
| --- | --- |
 Sutil Britannian GP:ssä.
Talli:   Force India
Kuljettajat:  20.  Adrian Sutil 21.  Giancarlo Fisichella
Testikuljettajat:   Vitantonio Liuzzi  Roldán Rodríguez  Giedo van der Garde
Teknisiä tietoja
Renkaat:  B Bridgestone
Runko:  hiilikuitumonokokki
Moottori:  Ferrari
Voimansiirto:  7-vaihteinen puoliautomaattinen
Kilpailuhistoria
Debyytti:  Australian GP 2008
Kilpailuja:  18
Voittoja:  0
Paalupaikkoja:  0
Nopeimpia kierroksia:  0
Palkintosijoja:  0
MM-pisteitä:  0
Valmistajien maailmanmestaruuksia:  0
Kuljettajien maailmanmestaruuksia:  0
Force India VJM01 on Formula 1 -auto, jota Force India -talli käytti kaudella 2008. Auto esiteltiin 7. helmikuuta 2008 Mumbaissa Intiassa. Autoa kilpailuissa ajoivat italialainen Giancarlo Fisichella ja saksalainen Adrian Sutil.
Auto pohjautuu Spykerin F8-VII:hin. Autolla ei ylletty pisteille. Paras saavutettu sija on Fisichellan ajama kymmenes sija Espanjan GP:ssä.
Formula 1 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2008 | Force India | Ferrari V8 | B |  | AUS | MAL | BHR | ESP | TUR | MON | CAN | FRA | GBR | GER | HUN | EUR | BEL | ITA | SIN | JPN | CHN | BRA | 0 | 10. |
| 2008 | Force India | Ferrari V8 | B |  Adrian Sutil | Kesk. | Kesk. | 19 | Kesk. | 16 | Kesk. | Kesk. | 19 | Kesk. | 15 | Kesk. | Kesk. | 13 | 19 | Kesk. | Kesk. | Kesk. | 16 | 0 | 10. |
| 2008 | Force India | Ferrari V8 | B |  Giancarlo Fisichella | Kesk. | 12 | 12 | 10 | Kesk. | Kesk. | Kesk. | 18 | Kesk. | 16 | 15 | 14 | 17 | Kesk. | 14 | Kesk. | 17 | 18 | 0 | 10. |
Aiheesta muualla

Kuvia tai muita tiedostoja aiheesta Force India VJM01 Wikimedia Commonsissa
Kuvia autosta
Autot, jotka kilpailivat Formula 1 -kaudella 2008
Ferrari F2008
BMW Sauber F1.08
Renault R28
Williams FW30
Red Bull RB4
Toyota TF108
Toro Rosso STR2B
Toro Rosso STR3
Honda RA108
Super Aguri SA08
Force India VJM01
McLaren MP4-23
François Ozon

François Ozon
François Ozon (s. 15. marraskuuta 1967) on yksi nyky-Ranskan merkittävimmistä ohjaajista ja käsikirjoittajista. Kansainväliseen kuuluisuuteen hän nousi elokuvillaan 8 naista (2002) ja Swimming Pool (2003).
Filmografia > Lyhytelokuvat

1988 : Photo de Famille
1988 : Les Doigts dans le Ventre
1990 : Mes Parents un Jour D'été
1991 : Une goutte de sang
1991 : Peau contre peau (les risques inutiles)
1991 : Le Trou madame
1991 : Deux plus un
1992 : Thomas reconstitué
1993 : Victor
1994 : Une rose entre nous
1994 : Action vérité
1995 : La Petite Mort (Little Death)
1996 : Une robe d'été (Summer Dress)
1997 : Scènes de lit
1997 : Regarde la mer (See the Sea)
1998 : X2000
Filmografia > Kokoillan elokuvat

1998 : Koko perheen lemmikki
1999 : Les Amants criminels (Criminal Lovers)
2000 : Gouttes d'eau sur pierres brûlantes (Water Drops On Burning Rocks)
2000 : Hiekan peitossa
2002 : 8 naista
2003 : Swimming Pool
2004 : Rakkaus – Meno & Paluu
2005 : Aika lähteä
2010 : Potiche – aivovaimo
2012 : Vieras talossa
2023 : Rikos on minun (Mon crime)
Aiheesta muualla

François Ozon Elonetissä.
François Ozon Internet Movie Databasessa. (englanniksi)
François Ozonin viralliset kotisivut (Arkistoitu – Internet Archive)
Senses of Cinema: Great Directors Critical Database
Erik Fordell

Erik Fordell.
Erik Fritiof Fordell (2. heinäkuuta 1917 Kokkolan pitäjä – 21. joulukuuta 1981 Kokkola) oli suomenruotsalainen säveltäjä. Hänen tuotantoonsa kuuluu muun muassa 44 sinfoniaa, konserttoja, yksinlauluja ja kuoroteoksia.
Fordell opiskeli mm. Bengt Carlsonin, Jussi Jalaksen, Aarre Merikannon ja Leo Funtekin johdolla. Tyylillisesti hän edustaa 1920-luvun ekspressionismia. Fordell valmistui Helsingin Kirkkomusiikkiopistosta 1930-luvun lopulla ja jatkoi sävellysopintojaan Sibelius-Akatemiassa 1940-luvulla. Fordell teki työuransa Kokkolassa musiikkiliikkeenhoitajana, kapellimestarina ja pianonsoitonopettajana.
Fordell julkaisi muistelmansa vuonna 1981: En musikers minnesbilder.
Aiheesta muualla

Erik Fordellin henkilökuva[vanhentunut linkki]
Einar Magnussen

| Einar Magnussen> Norjan ulkomaankauppa- ja merenkulkuministeri |
| --- | --- |
 Brattelin II hallitus 27. syyskuuta 1974 – 15. tammikuuta 1976  
Edeltäjä:  Jens Evensen
Seuraaja:  Hallvard Bakke
Henkilötiedot
Syntynyt: 5. kesäkuuta 1931 Ålesund, Norja
Kuollut: 27. maaliskuuta 2004 (72 vuotta)
Tiedot
Puolue:  Työväenpuolue
Einar Magnussen (5. kesäkuuta 1931 Ålesund – 27. maaliskuuta 2004) oli norjalainen työväenpuolueen poliitikko. Hän toimi Norjan ulkomaankauppa- ja merenkulkuministerinä vuosina 1974–1976.
Aiheesta muualla

Einar Magnussen Norjan suurkäräjien verkkosivuilla (norjaksi)
Elysium (Pet Shop Boysin albumi)

| Elysium Pet Shop Boys |
| --- | --- | --- |

Studioalbumin tiedot
 Julkaistu: 5. syyskuuta 2012
 Tuottaja(t): Andrew Dawson, Pet Shop Boys
 Tyylilaji: pop
 Kesto: 51.02
 Levy-yhtiö: Parlophone
Listasijoitukset
  21. (albumilista)  
Pet Shop Boysin muut julkaisut
| Format 2012 | Elysium 2012 | Electric 2013 |
Singlet albumilta Elysium
 ”Winner” Julkaistu: 6. elokuuta 2012  ”Leaving” Julkaistu: 15. lokakuuta 2012  ”Memory of the Future” Julkaistu: 31. joulukuuta 2012
Elysium on Pet Shop Boysin studioalbumi, joka julkaistiin 5. syyskuuta 2012.
Kappaleet

Leaving – 3.50
Invisible – 5.05
Winner – 3.50
Your Early Stuff – 2.33
A Face Like That – 5.07
Breathing Space – 5.10
Ego Music – 3.05
Hold On – 3.19
Give it a Go – 3.53
Memory of the Future – 4.31
Everything Means Something – 4.50
Requiem in Denim and Leopardskin  – 5.49
Arvostelut

Soundi:
Frances E. Allen

| Frances E>  Allen |
| --- | --- |
 Frances E. Allen
Henkilötiedot
Syntynyt: 4. elokuuta 1932
Kuollut: 4. elokuuta 2020 (88 vuotta)
Koulutus ja ura
Tutkinnot:  Michiganin yliopisto
Tutkimusalue:  tietojenkäsittelytiede
Palkinnot:  Turing-palkinto
Frances Elizabeth Allen (4. elokuuta 1932 – 4. elokuuta 2020) oli yhdysvaltalainen tietojenkäsittelytieteilijä. Hän sai vuonna 2006 Turing-palkinnon ensimmäisenä naisena sen 40-vuotisen historian aikana.
Allen hankki leipänsä alun alkaen matematiikanopettajana. Hän sai maisterinarvonsa Michiganin yliopistosta vuonna 1957 ja loi sittemmin pitkän uran IBM:llä.
Allen työskenteli kääntäjien optimointien parissa ja hänen merkittäviä artikkeleitaan aiheesta oli muun muassa Program Optimization (1966) ja Control Flows Analysis sekä A Basis for Program Optimization (molemmat 1970). Vuonna 1971 John Cocken kanssa julkaistu artikkeli A Catalog of Optimizing Transformations tunnisti ja käsitteli useita nykyäänkin käytössä olevia muunnoksia.
Allen nimitettiin vuonna 1989 "IBM Fellow'n" arvoon ensimmäisenä naisena.
Aiheesta muualla

Wikimedia Commonsissa on kuvia tai muita tiedostoja aiheesta .
IBM Archives: Frances Allen (englanniksi)
Frances E. Allen DBLP-palvelussa (englanniksi)
FOBS

FOBS (Fractional Orbital Bombardment System), osittain maata kiertävän radan pommitusjärjestelmä.
FOBS-järjestelmän ohjuksen R-36 Dnepr -raketin laukaisu.
FOBS (engl. Fractional Orbital Bombardment System, osittain maata kiertävän radan avaruuspommitusjärjestelmä) on avaruuspommitusjärjestelmä, jossa raketti laukaisee taistelukärjen maata kiertävälle radalle.
Neuvostoliitto suunnitteli järjestelmää 1960-luvulla. Järjestelmän tarkoitus oli laukaista  ydinkärkiohjus  matalalle Maan kiertoradalle (LEO), josta paluulaite palaisi takaisin maahan. Järjestelmällä on rajoittamaton kantomatka, eikä sen lentoreittiä tai kohdetta voi laskea laukaisun tapahtuessa.
Etelänavan yli lentävän FOBS-kärjen tarkoitus oli kiertää Pohjois-Amerikan ilmapuolustuskeskuksen NORAD:n pohjoisnavan suunnassa Venäjälle päin osoittavat ennakkovaroitustutkat, joiden tarkoitus oli varoittaa ohjushyökkäyksestä.
Neuvostoliiton järjestelmä

Neuvostoliiton FOBS-järjestelmän ohjus oli tyypiltään R-36-O Tsiklon (Tsyklon) 8K69, joka tunnetaan lännessä nimellä F-1r FOBS. FOBS:n pohjaraketti on SS-9 Scarp Mod 3.
Ohjusta käytettäessä taistelukärki putoaa kohteeseensa ennen täyttä ratakierrosta. Tavallinen mannertenvälinen ohjus ei nouse maata kiertävälle satelliittiradalle kuten FOBS vaan lentää noin 8000–15000 km:n matkan ballistisella radalla.
FOBS:ia alettiin tutkia 1962, ja testaus alkoi joulukuussa 1965. FOBS:ia testattiin 1966–1971, mutta kokeet epäonnistuivat monta kertaa. FOBS:ia testattiin Neuvostoliitossa 1966 pari kertaa epäonnistuen, enemmän testejä tehtiin 1967 lennättämällä FOBS:in kärkeä miltei napojen ympäri kiertävällä radalla. Järjestelmä oli valmiina marraskuussa 1968. FOBS:in kolmas vaihe oli nimeltään OR-36.
FOBS:in rajoituksia ovat mm. pieni tarkkuus ja alttius toimintahäiriöille. R-36-O FOBS:in tarkkuus CEP on venäläisten lähteiden mukaan 1100 m, mutta läntisten tietojen mukaan vain 1800–5500 m.  Taistelukärki oli 1–5 megatonnia.
FOBS kiellettiin 1970-luvun lopuilla SALT II -sopimuksessa, ja sen kehitys lopetettiin 1983.
Kiinan järjestelmä

Kiina testasi vastaavaa järjestelmää elokuussa 2021.
Kiinan järjestelmä on varustettu uudentyyppisellä niin sanotulla hypersoonisella taistelukärjellä (hypersonic glide vehicle). Raketti lensi matalalla Maan kiertoradalla, joka kulkee 150–900 kilometrin korkeudella. Tämän jälkeen laite laskeutui lähemmäs maanpintaa osuakseen kohteeseensa. Hypersooniset paluulaitteet lentävät ainakin viisinkertaisella äänennopeudella, eli ne ovat hitaampia kuin ballistiset ohjukset, mutta ne ovat ohjailtavissa, eivät noudata ballistisen ohjuksen ennalta arvattavaa parabolista lentorataa. Ohjuksen tarkkuus oli vain muutamia kymmeniä kilometrejä, joten osumatarkkuus ei ole kovin hyvä.
Freekstyle

| Freekstyle |
| --- | --- |

Kehittäjä:  Page 44 Studios, Hypnos Entertainment, Full Fat
Julkaisija:  Electronic Arts, Destination Software, Zoo Digital Publishing
Julkaistu:  PlayStation 2NA 17. kesäkuuta 2002EU 9. elokuuta 2002 Nintendo GameCubeNA 5. syyskuuta 2002EU 20. syyskuuta 2002 Game Boy AdvanceNA 30. elokuuta 2003EU 17. lokakuuta 2003
Lajityyppi:  urheilupeli, ajopeli
Pelimuoto:  yksinpeli, moninpeli
Ikäluokitus:  PEGI: 3 ESRB: E  Virheellinen ESRB-arvo
Alusta:  Game Boy Advance, Nintendo GameCube, PlayStation 2
Jakelumuoto:  optinen levy, pelimoduuli
Lisää peliartikkeleitaVideopelien teemasivulla
Infobox OK   : 
Freekstyle on Electronic Artsin julkaisema ajopeli. Peli on julkaistu vuonna 2002 Nintendo GameCubelle, Game Boy Advancelle ja PlayStation 2:lle.
Pelaaminen

Pelissä on hyppyri- ja estetäytteisiä ratoja, kuten Crush Belt, Burn It Up, Gnome Sweet Gnome ja Rocket Garden. Pelissä on neljä pelitilaa: turnaus, nopea ralli, freestyle-ralli ja vapaa ajo. Pelissä on 8 kuskia.
Vastaanotto

Pelin Game Boy Advance -versio on saanut GameSpotin arvostelussa arvosanaksi 6.4/10.
Aiheesta muualla

Freekstyle MobyGamesissa (englanniksi)